
	GULBENES  NOVADA  PAŠVALDĪBA
Reģ. Nr. 90009116327
Ābeļu iela 2, Gulbene, Gulbenes nov., LV-4401

[bookmark: _Hlk182399076]GULBENES NOVADA PAŠVALDĪBAS VIDES AIZSARDZĪBAS FONDA PADOMES
SĒDES PROTOKOLS
Gulbenē




[bookmark: _Hlk216699579]2026.gada 20.augustā                                                                                Nr. GND/2.39.1/26/4

Sēde sasaukta: 2026.gada 17.augustā plkst.11:42
Sēde atklāta: 2026.gada 20.augustā plkst.09:00
Sēdi vada: Normunds Mazūrs – Fonda padomes priekšsēdētājs
Sēdi protokolē: Līga Nogobode – Kancelejas nodaļas vadītāja
Sēdē piedalās: Fonda padomes locekļi – Guntra Rone, Jānis Barinskis, Jānis Pūpols
Sēdē nepiedalās: Fonda padomes loceklis – Kristaps Dauksts
Pieaicinātās personas: Inga Ābrāma – Attīstības un iepirkumu nodaļas vadītāja


Darba kārtība:
1. [bookmark: _Hlk192142171][bookmark: _Hlk194497099]Par vides aizsardzības fonda līdzekļu piešķiršanu.
2. [bookmark: _Hlk216699814][bookmark: _Hlk182227280]Par  finanšu līdzekļu piešķiršanu Gulbenes novada publiskās vides sakārtošanai, ūdeņu aizsardzībai, kā arī augsnes un grunts aizsardzībai un sanācijai, veicot divu caurteku pārbūvi projektā "Brīvības ielas pārbūve posmā no Parka ielas līdz Krusta līces caurtekai - 1. būvniecības kārta".
3. Informatīvie jautājumi.

1.
Par vides aizsardzības fonda līdzekļu piešķiršanu.
ZIŅO: N. Mazūrs

2026.gada   Gulbenes novada pašvaldībā saņemts Gulbenes novada sociālās aprūpes centra “Siltais” 2026.gada 16. jūnija pieteikums Nr. SACS1.6/26/178, kurā lūdz piešķirt finansējumu 300,00 EUR (trīs simti euro, 00 centi) apmērā no Gulbenes novada pašvaldības Vides aizsardzības fonda līdzekļiem, lai nodrošinātu Valsts vides dienesta Vidzemes reģionālās vides pārvaldes 2026.gada 10.jūnija izpildrīkojumā Nr.7.3/534/VI/2026 "Izpildrīkojums par piespiedu naudu" noteiktās piespiedu naudas apmaksu. Saskaņā ar minēto izpildrīkojumu, Gulbenes novada pašvaldībai (reģ.Nr. 90009116327) ir piemērota piespiedu nauda par 2024.gada 5.jūlija Lēmumā Nr. 110-23/2024 uzdotās rīcības pilnīgu neizpildi saistībā ar bioloģisko notekūdeņu attīrīšanas iekārtu (NAI) "Siltais", Līgo pagastā, darbību. Kā norādīts Valsts vides dienesta ziņojumā, NAI apkope ir veikta un bioloģiskais režīms ir atjaunots, taču notekūdeņu testēšana joprojām uzrāda piesārņojošo vielu robežvērtību pārsniegumus izplūdē. Līdz ar to nav izpildīts nosacījums par trim secīgiem mēnešiem, kuru laikā notekūdeņu testēšanas pārskati neuzrāda pārsniegumus.
[bookmark: _Hlk237875195]Ņemot vērā iepriekš minēto un pamatojoties uz Dabas resursu nodokļa likuma 29.panta pirmo un otro daļu, Gulbenes novada pašvaldības 2020.gada 12.februāra iekšējā normatīvā akta Nr. GND/IEK/2020/5 “Gulbenes novada pašvaldības tirgus izpētes kārtība Gulbenes novada pašvaldībā”, Gulbenes novada pašvaldības 2025.gada 24.aprīļa iekšējā normatīvā akta Nr. GND/IEK/2025/13 “Gulbenes novada pašvaldības vides aizsardzības fonda nolikums” 6., 7., 8.un 9.punktu, 10.1.apakšpunktu, Gulbenes novada pašvaldības 2025.gada 24.aprīļa iekšējā normatīvā akta Nr. GND/IEK/2025/14 “Gulbenes novada pašvaldības vides aizsardzības fonda padomes nolikums 5.7.apakšpunktu, 19.punktu, atklāti balsojot: ar 4 balsīm “PAR” – (Normunds Mazūrs, Guntra Rone, Jānis Barinskis, Jānis Pūpols), “PRET” – nav, “ATTURAS” – nav, Gulbenes novada pašvaldības vides aizsardzības fonda padome NOLEMJ:
1. Piešķirt finansējumu 300,00 EUR (trīs simti euro, 00 centi) Valsts vides dienesta Vidzemes reģionālās vides pārvaldes 2026.gada 10.jūnija izpildrīkojumā Nr.7.3/534/VI/2026 noteiktās piespiedu naudas apmaksai.
2. Sociālās aprūpes centra “Siltais “vadītājai Inesei Lesiņai sagatavot vēstuli Valsts vides dienesta Vidzemes reģionālās vides pārvaldei ar lūgumu sniegt skaidrojumu par pasākumiem kā atrisināt jautājumu par bioloģisko notekūdeņu attīrīšanas iekārtu darbību, lai notekūdeņu testēšanas rezultāti atbilstu robežvērtībām.   

2.
Par  finanšu līdzekļu piešķiršanu Gulbenes novada publiskās vides sakārtošanai, ūdeņu aizsardzībai, kā arī augsnes un grunts aizsardzībai un sanācijai, veicot divu caurteku pārbūvi projektā "Brīvības ielas pārbūve posmā no Parka ielas līdz Krusta līces caurtekai - 1. būvniecības kārta"

ZIŅO: N. Mazūrs

[bookmark: _Hlk238653292]2026.gada 14.augustā Gulbenes novada pašvaldības vides aizsardzības fonda padome saņēma  Gulbenes novada centrālās pārvaldes Attīstības un iepirkumu nodaļas pieteikumu , reģistrācijas Nr. GND/2.39.4/26/7/G, kurā lūgts piešķirt papildu finansējumu projekta "Brīvības ielas pārbūve posmā no Parka ielas līdz Krusta līces caurtekai - 1. būvniecības kārta" ietvaros divu caurteku tūlītējas nomaiņas darbu veikšanai par kopējo summu 13 542,31 EUR bez PVN jeb 16 386,20 EUR ar PVN. 
Attīstības un iepirkumu nodaļas vadītāja I. Ābrāma vides fonda komisiju informēja, ka ir precizēta veicamo būvdarbu tāme un tā sastāda 17 697.09 EUR ar PVN.
Pieteikumā norādīts, ka Gulbenes novada pašvaldība pašlaik realizē infrastruktūras atjaunošanas projektu "Brīvības ielas pārbūve posmā no Parka ielas līdz Krusta līces caurtekai - 1. būvniecības kārta" (turpmāk – Projekts). Aktīvo būvdarbu fāzē, veicot trases un tai piegulošo hidrotehnisko būvju tehnisko pārbaudi, tika konstatēta nepieciešamība veikt iepriekš neparedzētus darbus – divu caurteku pilnīgu nomaiņu. Šie darbi ir steidzami veicami, lai novērstu caurteku sabrukšanu un dabas erozijas radītus grunts izskalojumus, kas rada kritisku apdraudējumu gan apkārtējās vides aizsardzībai, gan sabiedrības drošībai.
Būvdarbu zonā kalnā esošā vēsturiskā caurteka ir pilnībā nolietojusies un vairs nespēj pildīt savas funkcijas, kā rezultātā lietus ūdens un virszemes notekūdeņi, kas lielā daudzumā un spiedienā gāžas no kalna caur šo caurteku, nekontrolēti plūst pa stāvo nogāzi, veidojot masīvus un dziļus grunts un augsnes izskalojumus. Šāda pastāvīga erozija būtiski bojā un degradē apkārtējo dabisko vidi. 
Ja caurteka netiks nomainīta un netiks sakārtots ūdens izplūdes mezgls, erozijas procesi turpināsies un pastiprināsies, radot arvien lielākus augsnes un grunts izskalojumus. Tas var izraisīt grunts nogruvumus, apdraudēt piegulošo teritoriju, kā arī radīt risku ceļa klātnei un inženierkomunikācijām. Līdz ar to caurtekas nomaiņa nav tikai infrastruktūras tehniskā stāvokļa uzlabošana – tā ir nepieciešama, lai novērstu turpmāku augsnes un grunts degradāciju un nodrošinātu kontrolētu un hidrotehniski atbilstošu virszemes ūdeņu novadīšanu. Plānotā caurtekas un izplūdes mezgla izbūve nodrošinās koncentrētās ūdens plūsmas kontrolētu novadīšanu, samazinās ūdens plūsmas izraisīto eroziju un novērsīs turpmāku augsnes un grunts izskalošanos. Tādējādi tiks aizsargāta un atjaunota degradētā teritorija, stabilizēts grunts un augsnes stāvoklis un sakārtota virszemes ūdeņu novadīšana. Projekta rezultātā tiks uzlabots arī piegulošās publiskās vides stāvoklis un novērsta turpmāka tās degradācija.
Plānotā jaunā caurteka nodrošinās organizētu, drošu un hidrotehniski pareizu ūdens novadīšanu, tādējādi tieši realizējot Nolikuma 6. punktā paredzētos pasākumus augsnes un grunts aizsardzībai un sanācijai un Gulbenes novada publiskās vides sakārtošanai.
Otra caurteka ir nepieciešama un kritiski svarīga, lai nodrošinātu dabisku un netraucētu ūdens plūsmu kopējā meliorācijas un virszemes ūdeņu novades sistēmā. Esošā caurteka ir deformējusies un daļēji aizsprostota, kā rezultātā ūdens plūsma ir būtiski traucēta. Tas izraisa ūdens uzkrāšanos, stagnāciju un sekojošu blakus esošo teritoriju un augsnes pārpurvošanos, kā arī negatīvi ietekmē ceļa pamatnes hidroloģisko režīmus. Jaunās caurtekas izbūve atjaunos nepārtrauktu ūdens plūsmu, samazinās ūdens uzkrāšanos un teritorijas pārmitrināšanos, novērsīs turpmāku augsnes degradāciju un nodrošinās stabilāku hidroloģisko režīmu. Tādējādi tiks uzlabots gan ūdeņu novadīšanas sistēmas tehniskais stāvoklis, gan apkārtējās teritorijas vides stāvoklis. Līdz ar to arī šie darbi ir tieši saistīti ar ūdeņu aizsardzību, augsnes un grunts aizsardzību un sanāciju, kā arī Gulbenes novada publiskās vides sakārtošanu. Šie darbi tieši atbilst Nolikuma 6. punkta mērķim par ūdeņu aizsardzību un vides resursu atjaunošanu.

Ņemot vērā iepriekš minēto un pamatojoties uz Dabas resursu nodokļa likuma 29.panta pirmo un otro daļu, Gulbenes novada pašvaldības 2020.gada 12.februāra iekšējā normatīvā akta Nr. GND/IEK/2020/5 “Gulbenes novada pašvaldības tirgus izpētes kārtība Gulbenes novada pašvaldībā”, Gulbenes novada pašvaldības 2025.gada 24.aprīļa iekšējā normatīvā akta Nr. GND/IEK/2025/13 “Gulbenes novada pašvaldības vides aizsardzības fonda nolikums” 6., 7., 8.un 9.punktu, 10.1.apakšpunktu, Gulbenes novada pašvaldības 2025.gada 24.aprīļa iekšējā normatīvā akta Nr. GND/IEK/2025/14 “Gulbenes novada pašvaldības vides aizsardzības fonda padomes nolikums 5.7.apakšpunktu, 19.punktu, atklāti balsojot: ar 4 balsīm “PAR” – (Normunds Mazūrs, Guntra Rone, Jānis Barinskis, Jānis Pūpols), “PRET” – nav, “ATTURAS” – nav, Gulbenes novada pašvaldības vides aizsardzības fonda padome NOLEMJ:
1. Piešķirt finansējumu 17 697.09 EUR ( septiņpadsmit tūkstoši seši simti deviņdesmit septiņi eiro 09 centi) projekta "Brīvības ielas pārbūve posmā no Parka ielas līdz Krusta līces caurtekai - 1. būvniecības kārta" divu caurteku nomaiņai. 


3.
Informatīvie jautājumi.

J. Barinskis interesējas kāds ir progress un kā šobrīd virzās darbi ceļu apauguma novākšanai un grāvju rakšanai par naudu, kas katram pagastam tika piešķirta no vides fonda līdzekļiem. Tiek norunāts, ka G. Rone visiem apvienību vadītājiem nosūtīs e-pasta vēstuli, lai noskaidrotu situāciju.  



Sēde slēgta: 2026. gada 20. augustā plkst. 09:50

Fonda padomes priekšsēdētājs  	  Normunds Mazūrs

Sēdes protokolists 		Līga Nogobode

